[1. Beszámoló a két ülés között történt eseményekről, a lejárt határidejű határozatokról, és a bizottságok által hozott döntésekről. 2](#_Toc103450902)

[Határozat 3](#_Toc103450903)

[2. Komáromi Rendőrkapitányság 2021. évi beszámolója 3](#_Toc103450904)

[Határozat 4](#_Toc103450905)

[3. A 2021. évi zárszámadási rendelet elfogadása 4](#_Toc103450906)

[Rendelet 5](#_Toc103450907)

[4. Bana Község Önkormányzata 2021. évi gyermekvédelmi beszámolója 6](#_Toc103450908)

[Határozat 6](#_Toc103450909)

[5. Pályázat a Banai Bóbita Óvoda óvodavezetői állás betöltésére 6](#_Toc103450910)

[Határozat 6](#_Toc103450911)

[6. Beszámoló a belső ellenőr 2021. évi munkájáról 7](#_Toc103450912)

[Határozat 7](#_Toc103450913)

[7. Egyebek 7](#_Toc103450914)

Bana Község Önkormányzata

**2944 Bana, Jókai M. u. 18.**

**J E G Y Z Ő K Ö N Y V**

Készült: A 2022. május 11. napján 17.00 órai kezdettel megtartott képviselő-testületi ülésről (2944 Bana, Jókai M. u. 18., Díszterem).

Jelen vannak: Toma Richárd polgármester

Lanczer János alpolgármester

Lakasz Tímea képviselő

Lengyel Erika Anita képviselő

Róth-Kovács Frida képviselő

továbbá: Kocsisné Balázs Mónika jegyzői megbízott,

Somogyiné zeke Tünde óvodavezető,

Kiss Sándor rendőrkapitány, alezredes

Toma Richárd polgármester: Tisztelettel köszöntök mindenkit. Az ülés anyagát a Képviselő-testület megkapta.

Lengyel Erika Anita képviselő: Az Egyebek napirendi ponthoz szeretnék két pontot hozzátenni. Az egyik a József Attila utcai kiülő lenne, a másik pedig a Rákóczi és Ady Endre utcák közötti szakaszon megújuló járdával kapcsolatos.

Toma Richárd polgármester: Rendben. Aki a módosított napirendi pontokkal egyetért, az kérem, kézfelemeléssel jelezze. Megállapítom, hogy a Képviselő-testület egyhangúlag elfogadta a kiadott napirendi pontokat.

*A Képviselő-testület az ülés napirendi pontjainak tárgyalását nyílt szavazással, 5 fő képviselő részvételével, 5 igen szavazattal elfogadta, és meghozta a következő határozatot:*

29/2022. (V.11.) számú Képviselő testületi határozat

Bana Község Képviselő-testülete a napirendi pontokat a meghívóban foglaltakat kiegészítve elfogadja. A napirendi pontok az alábbiakban alakulnak:

**2022. május 11.**

1, Beszámoló a két ülés között történt eseményekről, a lejárt határidejű határozatokról, és a bizottságok által hozott döntésekről.

Előterjesztés felelőse: Polgármester

2. Komáromi Rendőrkapitányság 2021. évi beszámolója

Előterjesztés felelőse: Bizottság elnöke

3. A 2021. évi zárszámadási rendelet elfogadása

Előterjesztés felelőse: Jegyző

4. Bana Község Önkormányzata 2021. évi gyermekvédelmi beszámolója   
 Előterjesztés felelőse: Jegyző

5. Pályázat a Banai Bóbita Óvoda óvodavezetői állás betöltésére  
Előterjesztés felelőse: Jegyző

6. Beszámoló a belső ellenőr 2021. évi munkájáról

Előterjesztés felelőse: Bizottság elnöke

7. Egyebek

a) József Attila utcai pihenő (filagória)

b) Rákóczi és Ady Endre utcák közötti szakaszon megújuló járda

**1. Beszámoló a két ülés között történt eseményekről, a lejárt határidejű határozatokról, és a bizottságok által hozott döntésekről.**

Toma Richárd polgármester: Ismertetem a napirendi pontot. Rátérnék a két ülés között történt eseményekre. Március 12-én nőnapi rendezvényen, március 13-án pedig a Március 15-i Nemzeti ünnep alkalmából megrendezett ünnepségen vettem részt. Március 17-én társulási ülés volt Nagyigmándon, ahol a 2021-es költségvetés módosítása történt meg. Ugyanezen a napon vettem részt a Pannon-víz gyűlésén, ahol a cég anyagi helyzetéről, működéséről, beruházásairól, módosításairól kaptunk tájékoztatást. A Területfejlesztési Kft.-nél a minibölcsőde szerződését írtuk alá, valamint a TOP-os csapadékvíz elvezetési pályázatunknál a hiányzó hozzájáruló nyilatkozatokat is beszereztem. Ez esetben több települést is meg kellett keresni a nyilatkozatok pótlása miatt. Április 8-án szintén Tatabányán voltam a minibölcsőde terveinek egyeztetése végett. Erre az emelkedő építőanyag árak miatt volt szükség. Könnyűszerkezetes tetőszerkezetet tervez a csapat, valamint az önellátást segítő hőszivattyú és napelemrendszer megvalósításához is ragaszkodtunk. Április 26-án a rekultivációs területünkön is pótolták a füvesítést, már szépen kezd kikelni a fű. Szeretném tájékoztatni a képviselőket és a lakosságot, hogy május 9-én egy fő felvételre került a településüzemeltetésre. Ennyit szerettem volna elmondani, ismertetem a lejárt idejű határozatokat. Ismertetem a bizottság döntéseivel kapcsolatos határozati javaslatot. Kérném a Képviselő-testületet, hogy az elhangzottakat elfogadni szíveskedjék.

Lakasz Tímea képviselő: A Bem utcai ingatlanok értékesítésével kapcsolatban szeretném kérdezni, hogy az ügyintézés előtt lesz-e még döntés?

Toma Richárd polgármester: Igen, az érdeklődők kérelmet nyújthatnak be, melyeket a Pénzügyi Bizottság is tárgyalni fog.

Kocsisné Balázs Mónika jegyzői megbízott: Egy hirdetmény fog kiírásra kerülni. Ezután a jelentkezők kérelme a Pénzügyi Bizottság elé kerül majd. A telekpontokat a héten tűzte ki a földmérő.

Toma Richárd polgármester: Más valakinek van kérdése, észrevétele ezzel kapcsolatban? Aki elfogadja a határozati javaslatot, az kézfelemeléssel jelezze.

*A Képviselő-testület a javaslatot nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

**30/2022. (V.11.) számú határozat**

*Bana Község Önkormányzata*

1. *jóváhagyja, elfogadja, tudomásul veszi a Pénzügyi és Településfejlesztési Bizottsága alábbi tárgyban és határozatszámmal elfogadott döntéseit:*

* Telepüzemeltetési beszámoló - 22/2022. (V.11.)
* Beszámoló az egyesületek 2021. évi munkájáról 30/2022. (V.11)
* Bábolnai Általános Iskola 2022. évi gyermeknap támogatási kérelme - 33/2022. (V. 11)
* Sáhó Rozália terembérleti kérelme - 36/2022. (V. 11)
* Zsömbölygei Bálint kapubeálló kérelme- 37/2022. (V. 11.)

1. *megbízza a polgármestert a határozatok végrehajtásával.*

***Felelős:*** *Polgármester*

***Határidő:*** *2022. június 31.*

**2. Komáromi Rendőrkapitányság 2021. évi beszámolója**

Toma Richárd polgármester: Áttérnénk a második napirendi pontra, mellyel kapcsolatban mindenki megkapta Kapitány Úr anyagát. Megkérdezem, hogy kívánja-e még esetleg valamivel kiegészíteni ezt az anyagot.

Kiss Sándor rendőrkapitány: Igen, szeretném pár mondattal. Örömömre szolgál, hogy itt lehetek. 2021 októberétől vettem át a Komáromi Rendőrkapitányság irányítását. Korábban az Oroszlányi Rendőrkapitányságot vezettem. A 2021-es évre visszatekintve a rendőrségi statisztikából mind bűnügyi, mind közrendvédelmi, közlekedésrendészeti vonalon jónéhány adatot kiolvashatunk. A bűnügyi statisztika a lezárt vagy felfüggesztett büntetőeljárásokra vonatkozik. Meg kell jegyeznem azt, hogy a statisztika alapján 2020-ról 2021-re vonatkozóan emelkedett a bűncselekmények száma, azonban nem a kiemelt bűncselekményekben. Ismertetném ezeket. Ami a közrendre, közbiztonságra hatnak, azok a bűncselekmények, melyekkel közterületeken találkozunk. Ebben pozitív tendencia van. A kiemelten kezelt bűncselekményeket tekintve a testi sértések számában emelkedés következett be, a lopások száma egyről kettőre emelkedett. Lakásbetörésből kettő is bekövetkezett, valamint jármű önkényes elvitele is történt egy esetben. A többi, kiemelt bűncselekmény kategóriába tartozó cselekmény nem történt. Nyomozáseredményességi mutató a településre vonatkozóan nem áll rendelkezésre, azonban a járási térségben ez a mutató országos viszonylatban is nagyon jónak mondható. A tulajdon elleni szabálysértések száma négyről hatra nőtt. Ami negatív tendenciával jár, és feladatot jelent, az a közlekedési balesetek bekövetkezése. Ezzel kapcsolatban Polgármester Úrral egyeztetünk. A közterületi jelenlét a Covid és a megnövekedett rendőri feladatok miatt csökkent. Erről is beszéltünk Polgármester Úrral. Ezzel kapcsolatban lenne kérésem is a Képviselőkhöz: Amennyiben ismernek olyan személyt, aki érdeklődik a rendőri feladatok iránt, azt szívesen látjuk a testületben, a rendőri képzés és a felvételi vizsga letételét követően. A rendezvénybiztosításokon igyekszünk részt venni, valamint Gregor Zoltán főtörzsőrmester, mint körzeti megbízott is konkrét feladatokat kapott. Ő képviseli a rendőrséget a településen. A tavalyi évben az Ács-Bábolna Rendőrőrs is átadásra került. Igazgatásrendészeti szakterületet vizsgálva a Bana területén elkövetett szabálysértésekben csökkenés következett be. A bűn-és balesetmegelőzéssel kapcsolatos feladatokat mindig prioritásként kezelem, a felkéréseknek igyekszünk eleget tenni. Köszönöm szépen a szót. A felmerülő kérdésekre válaszolok.

Toma Richárd polgármester: Köszönjük a tájékoztatást. Kérném a Képviselőket, hogy akinek kérdése van Alezredes Úrhoz, tegye fel azt.

Lakasz Tímea képviselő: A tehergépjármű forgalomról szeretnék kérdezni. A táblát kihelyezése a Közútra tartozik, azonban ők arra hivatkoznak, hogy a tehergépjárművek az alsóbbrendű utakat alapvetően nem vehetik igénybe. Azonban ha nem tesznek ki táblát, akkor úgyis átmennek rajta, tönkre téve az utakat, és balesetveszélyt okozva. Szeretnénk kérni, hogy ebben kapjunk támogatást.

Kiss Sándor rendőrkapitány: Polgármester Úr is tolmácsolta a lakosság ilyen irányú kérdését. Hétfőn lesz annak a megbeszélésnek az ideje, melyen valamennyi érintett szerv jelen lesz, és megbeszélhetik, hogy kinek mi a jogszabályi feladata. A rendőröknek az a feladata, hogy a jogszabályokat betartsák. Táblákat nem helyezhetünk ki, azt tudjuk betartani, amit az arra illetékes elrendel. Bízom benne, hogy ebben lesz előrelépés.

Toma Richárd polgármester: Az illegális bevándorlással kapcsolatban szeretnék egy kiigazítást tenni. Van egy mezőőri szolgálatunk, mely tavaly óta működik.

Lanczer János alpolgármester: Magam töltöm be ezt a tisztséget. Örülök neki, hogy a rendőrséggel egy jó kapcsolatot tudok tartani. A migrációval kapcsolatban volt egy eset, ahol a településünkön is közbe kellett avatkozni. A rendőrség felkért, hogy segítsem a munkájukat, így volt egy elfogás ebben a körzetben is.

Kiss Sándor rendőrkapitány: Igen, gyakran előfordul, hogy az intézkedés alá vonni kívánt személyek elhagyják a helyszínt. Ilyenkor úgynevezett kutatást, csapatszolgálati tevékenységet látunk el. Ezt egy megyei szerv koordinálja, ez az ő tevékenységük, melybe mi is bekapcsolódunk. A kezdeményező a megyei alosztály, ezért nem szerepel a beszámolóban.

Toma Richárd polgármester: Valakinek van-e még kérdése, hozzászólása? Ismertetném a határozati javaslatot. Aki ezzel egyetért, kézfelemeléssel jelezze. Megállapítom, hogy a Képviselő-testület egyhangúlag elfogadta a beszámolót.

*A Képviselő-testület a beszámolót nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

## 31/2022. (V. 11.) sz. határozat

Bana Község Önkormányzata Képviselő-testülete elfogadja a Komáromi Rendőrkapitányság 2021. évi beszámolóját.

***Felelős:*** *Bizottság elnöke*

***Határidő:*** *2022. május 11.*

**3. A 2021. évi zárszámadási rendelet elfogadása**

Toma Richárd polgármester: A harmadik napirendi pontunkhoz értünk. Átadom a szót Jegyzői Megbízott Asszonynak.

Kocsisné Balázs Mónika jegyzői megbízott: Szeretettel köszöntök mindenkit. Pár dolgot szeretnék elmondani. Pénzügyi Vezető Asszony elkészítette a 2021. évi zárszámadási rendelettervezetet, melynek bevétele 429.886.804 forint. A kiadás 272.317.717 forintban lett megállapítva. Az Önkormányzat 2021. évi pénzmaradványa 157.569.087 forint lett. Ez nagy pozitívum. Ez tartalmazza a csapadékvíz hálózatra vonatkozó 109 millió forintot is. Ennyit szerettem volna ismertetni. Van valakinek esetleg kérdése, hozzászólása? Felhívom a Testület figyelmét, hogy minősített többség szükséges a rendeletalkotáshoz.

Toma Richárd polgármester: A Pénzügyi és Településfejlesztési Bizottság tárgyalta ezt a napirendi pontot.

Lakasz Tímea: Ismertetem a bizottsági határozatot.

Toma Richárd polgármester: Ismertetem a javaslatot. Aki ezzel egyetért, kézfelemeléssel jelezze. Megállapítom, hogy a Képviselő-testület egyhangúlag elfogadta a javaslatot.

*A Képviselő-testület a rendeletet nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

5/2022. (V.11.) számú rendelete az Önkormányzat zárszámadásáról

Bana Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el.

**1. §**

(1) Bana Község Önkormányzat Képviselő-testülete az Önkormányzat 2021. évi költségvetésének teljesítését az 1. melléklet és 4. melléklet szerint

a) 429.886.804 Ft bevétellel, ezen belül 159.313.508 Ft működési célú bevétellel, 109.940.286 Ft felhalmozási célú bevétellel és 160.633.011 Ft finanszírozási bevétellel

b) 272.317.717 Ft kiadással, ezen belül 193.302.097 Ft működési célú kiadással, 13.883.979 Ft felhalmozási célú kiadással és 65.131.641 Ft finanszírozási kiadással

c) 269.253.794 Ft költségvetési bevétellel és 207.186.076 Ft költségvetési kiadással jóváhagyja.

(2) Az Önkormányzat és intézménye 1. § (1) bekezdésében megállapított bevételét forrásonként a 2. mellékletben foglaltaknak megfelelően fogadja el.

**2. §**

Az 1. §-ban megállapított kiadásokat a 3. melléklet szerint fogadja el a Képviselő-testület.

**3. §**

. A működési, fejlesztési és finanszírozási bevételek és kiadások 2021. évi alakulását a 4. mellékletben foglaltaknak megfelelően mutatja be.

**4. §**

. Bana Község Önkormányzat engedélyezett létszámkeretét az 5. melléklet mutatja be.

**5. §**

. Az Önkormányzat 2021. december 31-i állapot szerinti vagyonát a 9. mellékletben részletezett mérlegadatok alapján 965.363.136 Ft-ban állapítja meg a Képviselő-testület. A 6. melléklet mutatja be az eszközállományt.

**6. §**

A Képviselő-testület az Önkormányzat 2021. évi maradványát 159.569.087 forintban a 7. mellékletben, eredmény kimutatását a 10. mellékletben foglaltak szerint állapítja meg.

**7. §**

. A 2021. évben kapott fejlesztési támogatásokról szóló kimutatást a 8. melléklet tartalmazza.

**8. §**

. Az Önkormányzat 2021. évi konszolidált beszámolóját a 11. melléklet tartalmazza.

**9. §**

. A 2021. évi pénzeszköz változást a 12. melléklet mutatja be.

**10. §**

. A helyi rendelettel szabályozott és törvényi előírásokból származott bevételi kiesések (közvetett támogatások) kimutatását a 13. melléklet tartalmazza.

**11. §**

. A 2021. évi költségvetés fejlesztési és működési célra átadott pénzeszközeinek részletezését a 14. melléklet tartalmazza.

**12. §**

A 2021. évi költségvetés személyi jellegű, munkaadót terhelő és dologi kiadásit kormányzati funkciók szerinti besorolás szerint a 15. melléklet tartalmazza.

**13. §**

Ez a rendelet 2022. május 12-én lép hatályba.

**Toma Richárd dr. Bacsárdi József**

polgármester jegyző

4. Bana Község Önkormányzata 2021. évi gyermekvédelmi beszámolója

Kocsisné Balázs Mónika jegyzői megbízott: Ehhez is szeretnék pár gondolatot mondani. A 2021. évi gyermekvédelmi beszámoló a 149/1997-es kormányrendelet 10. melléklete alapján került összeállításra. A 10. melléklet megadja azokat a tartalmi követelményeket, amiket a beszámolónak tartalmaznia kell. Az óvodavezető, az Alapszolgáltatási Központ, a rendőrség és a statisztikai központ adatai alapján került összeállításra. Ezeket csatoltuk a Képviselő-testületnek. A kérdésekre szívesen válaszolok.

Toma Richárd polgármester: A Pénzügyi és Településfejlesztési Bizottság tárgyalta ezt a napirendi pontot. Kérném az állásfoglalásukat.

Lakasz Tímea képviselő: Ismertetem a bizottsági határozatot.

Toma Richárd polgármester: Ismertetem a javaslatot. Aki ezt elfogadja, kézfelemeléssel jelezze. Megállapítom, hogy a Képviselő-testület egyhangúlag elfogadta a javaslatot.

*Képviselő-testület a beszámolót nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

## 32/2022. (V. 11) sz. határozat

Bana Község Önkormányzata Képviselő-testülete

elfogadja a 2021. évi gyermekvédelmi beszámolót.

**Felelős:** Jegyző

**Határidő:** 2022. május 11.

**5. Pályázat a Banai Bóbita Óvoda óvodavezetői állás betöltésére**

Toma Richárd polgármester: Rátérnénk az ötödik napirendi pontra. Átadom a szót Megbízott Asszonynak.

Kocsisné Balázs Mónika jegyzői megbízott: Ehhez is szeretnék pár gondolatot mondani. Somogyiné Zeke Tünde Óvodavezető Asszonynak az öt évre szóló óvodavezetői megbízási szerződése lejárt, azonban augusztus 15-én nem megy el. A pályázatot ki kell írni, mivel a határidő lejárt. A tartalmi követelményeit a Közalkalmazottak jogállásról szóló törvény tartalmazza, ez alapján került a pályázat kiírásra. A pályázati határidő lejárta 06.24., a lejártát követő 21. napon belül a pályázókat egy háromtagú szakértői bizottság meghallgatja, és véleményét írásba adja majd. A kérdésekre szívesen válaszolok.

Toma Richárd polgármester: Ismertetem a határozati javaslatot. Aki ezt elfogadja, kézfelemeléssel jelezze. Megállapítom, hogy a Képviselő-testület egyhangúlag elfogadta a javaslatot.

*A Képviselő-testület a határozati javaslatot nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

## 33/2022. (V.11.) számú határozat

Bana Község Önkormányzata Képviselő-testülete

1. a Banai Bóbita Óvoda óvodavezetői feladatainak ellátására vonatkozó magasabb vezetői pályázatot jelen határozat mellékletét képező tartalommal kiírja,
2. felkéri a Jegyzőt, hogy a pályázat közzétételéről a hatályos jogszabályoknak megfelelően gondoskodjon,
3. az óvodavezetői feladatok ellátására beérkező pályázatokat értékelő szakértői bizottság összetételét az alábbiak szerint határozza meg:

- Bedőné Lőrincz Csilla óvodapedagógus

- Bernáthné Bodányi Violetta óvodapedagógus

- Nagy - Takács Bernadett Diána óvodapedagógus

1. megbízza a szakértői bizottságot, hogy a pályázati határidőt követően a pályázókat hallgassa meg, majd a bizottság a meghallgatás alapján kialakított véleményét – a döntés segítése céljából – foglalja írásba és terjessze a képviselő-testület elé.

Határidő: 2022. augusztus 1.

Felelős: jegyző

**6. Beszámoló a belső ellenőr 2021. évi munkájáról**

Toma Richárd polgármester: A hatodik napirendi pontot a Pénzügyi Bizottság tárgyalta.

Lakasz Tímea képviselő: Az állandó belső ellenőri munkáról kapunk beszámolót arról, hogy az ellenőrzés mire terjed ki és milyen megállapításokat tett a belső ellenőr. 2021-ben kettő területet ellenőriztek. A hiányosságok pótlásra került. Az utóellenőrzés során nem történt semmilyen intézkedési terv. Ismertetem a határozati javaslatot.

Toma Richárd polgármester: Ezzel kapcsolatban van kérdés, vélemény? Határozati javaslattal szeretnék élni, ismertetem a határozati javaslatot. Aki ezt elfogadja, kézfelemeléssel jelezze. Megállapítom, hogy a Képviselő-testület egyhangúlag elfogadta a javaslatot.

*A Képviselő-testület a határozati javaslatot nyílt szavazással, 5 fő képviselő részvételével, 5 igen szavazattal elfogadta és meghozta a következő határozatot:*

## 34/2022. (V.11.) számú határozata

Bana Község Önkormányzata Képviselő-testülete

elfogadja a belső ellenőr 2021. évi beszámolóját.

**Felelős:** Bizottság elnöke

**Határidő:** 2022. május 11.

**7. Egyebek**

Toma Richárd polgármester: Lengyel Erika Anita Képviselő jelezte, hogy két dologban szeretné kifejteni a véleményét. Átadnám a szót.

Lengyel Erika Anita képviselő: Köszönöm a szót. Az egyik a József Attila utca sarkán lévő fedett kiülő, mely március elején került kihelyezésre. A tavalyi képviselői tiszteletdíjamból került megvásárlásra a település részére. Félkész állapotban van jelenleg a projekt, mivel még nincsen alapzata. Az alapzat elkészítése az idei képviselői tiszteletdíjamból fog megvalósulni, társadalmi munkában. A résztvevőkkel már egyeztettünk. Polgármester Úrral is egyeztettünk. Reméljük, hogy hamar elkészül. A járdával kapcsolatban lenne két kérdésem. Szeretném kérdezni, hogy hogyan állnak az előkészületi munkák ezzel kapcsolatban? Illetve az Ady utcában az aszfalttól fog-e indulni a járda, avagy a kerítéssorokról? Ezekkel kerestek meg engem.

Toma Richárd polgármester: A felmérések során direkt úgy terveztük, hogy az aszfaltos útig menne a járda. Egy pici türelmet szeretnénk kérni, szeretnénk minél jobban felhasználni az Önkormányzat pénzét erre a projektre. Megpróbálunk nézni rá még egy pályázatot, hátha egy pályázat keretén belül egy 50%-os önrészt sikerülni megpályázni. Így a költségvetésben elkülönített összeg fele megmaradna. A pályázat segítségével nagyobb szakaszt tudnánk megcsinálni. A pályázati referens folyamatosan figyeli a lehetőségeket. Ha lesz pályázat, akkor megpróbálunk pályázni rá. Amennyiben nem lesz, akkor megpróbáljuk megvalósítani ezt a szakaszt a költségvetésbe beépített összeggel.

Lengyel Erika Anita képviselő: Mit jelent a nagyobb szakasz?

Toma Richárd polgármester: Ez a Képviselő-testület és a Településfejlesztési Bizottság döntésén múlik majd. Én a szakasz folytatása mellett állnék, a szakasz kifutna a Táncsics utcáig.

Róth-Kovács Frida képviselő: Három programot szeretnék a lakosság figyelmébe ajánlani. Sebestyén Katalin Tiszteletes Asszony gyülekezeti kirándulást szervez Majkra május 13-án. A kirándulással kapcsolatban nyugodtan keressék Katalint, a plakátokon kint van a telefonszáma. Ezután lenne egy bakancsos túra május 28-án, szombaton, 9 órai indulással, ahol Lanczer János idegenvezetésével körbe sétálnánk a falunkat. A végén pedig egy szalonna-és sonkasütésre invitáljuk a résztvevőket. A plakátok kihelyezésre kerülnek a napokban. Június 18-án, szombaton Kertmozi lesz, ahol két filmvetítés lenne. Ennek pontos részleteit később fogom közzétenni.

Toma Richárd polgármester: Szeretném megköszönni a munkádat, nagyon örülök, hogy a szívügyednek tekinted ezt a dolgot. Úgy gondolom, hogy minden rendezvényünk magas színvonalon zajlik. Köszönöm.

Polgármester: Köszönöm a figyelmet az ülés 17.45 órakor véget ért.

K. m. f.

**Toma Richárd dr. Bacsárdi József**

polgármester jegyző